CELEX: 42014X0618(01)
Language: hr
Date: 2014-06-18 00:00:00
Title: Pravilnik br. 130 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji motornih vozila s obzirom na sustav za upozoravanje na napuštanje prometne trake

18.6.2014   
            
            
               HR
            
            
               Službeni list Europske unije
            
            
               L 178/29
            
         Samo izvorni tekstovi UN/ECE-a imaju pravni učinak prema međunarodnom javnom pravu. Status i dan stupanja na snagu ovog Pravilnika treba provjeriti u posljednjem izdanju UN/ECE-ova dokumenta TRANS/WP.29/343, koji je dostupan na internetskoj stranici:
   http://www.unece.org/trans/main/wp29/wp29wgs/wp29gen/wp29fdocstts.html
   Pravilnik br. 130 Gospodarske komisije Ujedinjenih naroda za Europu (UN/ECE) – Jedinstvene odredbe o homologaciji motornih vozila s obzirom na sustav za upozoravanje na napuštanje prometne trake
   Datum stupanja na snagu: 9. srpnja 2013.
   SADRŽAJ
   PRAVILNIK
   
               1.
            
            Područje primjene
            
         
               2.
            
            Definicije
            
         
               3.
            
            Zahtjev za homologaciju
            
         
               4.
            
            Homologacija
            
         
               5.
            
            Zahtjevi
            
         
               6.
            
            Postupak ispitivanja
            
         
               7.
            
            Preinaka tipa vozila i proširenje homologacije
            
         
               8.
            
            Sukladnost proizvodnje
            
         
               9.
            
            Kazne za nesukladnost proizvodnje
            
         
               10.
            
            Konačna obustava proizvodnje
            
         
               11.
            
            Nazivi i adrese tehničkih službi odgovornih za provođenje homologacijskih ispitivanja i homologacijskih tijela
            
         PRILOZI
   
               1.
            
            Izjava
            
         
               2.
            
            Izgled homologacijskih oznaka
            
         
               3.
            
            Utvrđivanje vidljivih oznaka prometne trake
            
         1.   PODRUČJE PRIMJENE
   Ovaj se Pravilnik odnosi na sustav za upozoravanje na napuštanje prometne trake vozila kategorija M2, N2, M3 i N3
       (1).
   2.   DEFINICIJE
   Za potrebe ove Uredbe:
   2.1.   „homologacija tipa vozila” znači cjelokupan postupak kojim ugovorna stranka Sporazuma potvrđuje da tip vozila ispunjava tehničke zahtjeve iz ovog Pravilnika;
   2.2.   „tip vozila s obzirom na sustav za upozoravanje na napuštanje prometne trake” znači kategorija vozila koja se ne razlikuju prema sljedećim bitnim obilježjima:
   
               (a)
            
            
               trgovačkom nazivu ili oznaci;
            
         
               (b)
            
            
               obilježjima vozila koja znatno utječu na djelovanje sustava za upozoravanje na napuštanje prometne trake;
            
         
               (c)
            
            
               tipu i konstrukciji sustava za upozoravanje na napuštanje prometne trake;
            
         2.3.   „sustav za upozoravanje na napuštanje prometne trake (LDWS)” znači sustav koji vozača upozorava na nenamjerno skretanje vozila iz vozne trake;
   2.4.   „prometna traka” znači jedna od uzdužnih traka na koje je podijeljen kolnik (kako je prikazano u Prilogu 3.);
   2.5.   „vidljiva oznaka prometne trake” znači oznake razdvajanja namjerno postavljene na rubove prometne trake koje vozač može izravno vidjeti u vožnji (tj. nisu prekrivene snijegom itd.);
   2.6.   „brzina napuštanja” znači brzina približavanja dotičnog vozila pod pravim kutom na vidljivu oznaku prometne trake u trenutku davanja upozorenja;
   2.7.   „zajednički prostor” znači područje na kojem mogu biti prikazane dvije obavijesne funkcije ili više njih (npr. simboli), no ne istodobno.
   3.   ZAHTJEV ZA HOMOLOGACIJU
   3.1.   Zahtjev za homologaciju tipa vozila s obzirom na sustav za upozoravanje na napuštanje prometne trake podnosi proizvođač vozila ili njegov ovlašteni zastupnik.
   3.2.   Zahtjevu se prilažu dokumenti navedeni u nastavku u tri primjerka koji posebno sadržavaju sljedeće:
   
               3.2.1.
            
            
               opis tipa vozila s obzirom na stavke iz stavka 5. u nastavku, zajedno s nacrtima i dokumentacijom kako je navedeno u stavcima 6.2.3.2. i 6.2.3.3. u nastavku. Navode se brojevi i/ili simboli za prepoznavanje tipa vozila.
            
         3.3.   Vozilo koje predstavlja tip vozila koji se homologira dostavlja se tehničkoj službi koja provodi homologacijska ispitivanja.
   4.   HOMOLOGACIJA
   4.1.   Ako tip vozila dostavljen za homologaciju prema ovom Pravilniku ispunjava zahtjeve iz stavka 5. u nastavku, izdaje se homologacija za taj tip vozila.
   4.2.   Svakom se homologiranom tipu vozila dodjeljuje homologacijski broj. Njegove prve dvije znamenke (00 za Pravilnik u njegovu početnom obliku) označuju seriju izmjena koje obuhvaćaju najnovije bitne tehničke izmjene Pravilnika u trenutku izdavanja homologacije. Ista ugovorna stranka ne smije dodijeliti isti broj istom tipu vozila opremljenom drugim sustavom za upozoravanje na napuštanje prometne trake ili drugom tipu vozila.
   4.3.   Stranke Sporazuma koje primjenjuju ovaj Pravilnik obavješćuju se o homologaciji, proširenju, odbijanju ili povlačenju homologacije obrascem u skladu s predloškom iz Priloga 1. i fotografijama i/ili nacrtima koje je dostavio podnositelj u formatu ne većem od A4 (210 x 297 mm) ili presavijenom u taj format te u prikladnom mjerilu.
   4.4.   Na svako vozilo u skladu s tipom vozila homologiranom prema ovom Pravilniku pričvršćuje se, vidljivo i na lako dostupno mjesto određeno na homologacijskom obrascu, međunarodna homologacijska oznaka u skladu s predloškom opisanim u Prilogu 2., koja se sastoji od:
   
               4.4.1.
            
            
               kruga oko slova „E” za kojim slijedi razlikovni broj države koja je izdala homologaciju (2);
            
         
               4.4.2.
            
            
               broja ovog Pravilnika za kojim slijede slovo „R”; crtica i homologacijski broj desno od kruga propisanog u prethodno navedenom stavku 4.4.1.
            
         4.5.   Ako je vozilo sukladno tipu vozila homologiranom prema jednom ili više drugih pravilnika priloženih Sporazumu u zemlji koja je izdala homologaciju prema ovom Pravilniku, simbol propisan prethodno navedenim stavkom 4.4.1. ne treba ponavljati. U tom slučaju, broj Pravilnika, homologacijski broj i dodatni simboli navode se u okomitim stupcima desno od simbola opisanog u prethodno navedenom stavku 4.4.1.
   4.6.   Homologacijska oznaka jasno je čitljiva i neizbrisiva.
   4.7.   Homologacijska oznaka stavlja se blizu pločice s podacima vozila ili na nju.
   5.   ZAHTJEVI
   5.1.   Općenito
   5.1.1.   Svako vozilo opremljeno sustavom za upozoravanje na napuštanje prometne trake u skladu s definicijom iz prethodno navedenog stavka 2.3. ispunjava zahtjeve sadržane u stavcima 5.1. do 5.5. ovog Pravilnika.
   5.1.2.   Magnetska i električna polja ne utječu štetno na učinkovitost sustava. To se dokazuje sukladnošću s Pravilnikom br. 10 izmijenjenim serijom izmjena 03.
   5.2.   Zahtjevi u pogledu radnih obilježja
   5.2.1.   Kada djeluje, kako je određeno stavkom 5.2.3. u nastavku, sustav za upozoravanje na napuštanje prometne trake upozorava vozača ako vozilo prijeđe vidljivu oznaku prometne trake kojom se kreće na cesti oblika usmjerenosti od ravne do zakrivljene crte s unutarnjom oznakom prometnog traka polumjera od najmanje 250 m, a da za to nije bilo svrhovite potrebe. Točnije:
   5.2.1.1.   vozaču daje upozorenje određeno u stavku 5.4.1. kada se ispituje u skladu s odredbama stavka 6.5. u nastavku (provjera upozoravanja na napuštanje) i s oznakama prometne trake kako su određene u stavku 6.2.3. u nastavku;
   5.2.1.2.   upozorenje iz prethodno navedenog stavka 5.2.1. smije se prekinuti ako vozač poduzme radnju koja označuje namjeru napuštanja prometne trake.
   5.2.2.   Sustav usto vozaču daje upozorenje određeno u stavku 5.4.2. u nastavku kada se ispituje u skladu s odredbama stavka 6.6. u nastavku (provjera prepoznavanja kvara). Taj je signal neprekidan.
   5.2.3.   Sustav za upozoravanje na napuštanje prometne trake djeluje barem na brzinama vozila većim od 60 km/h, osim ako ga se ručno ne isključi u skladu sa stavkom 5.3. u nastavku.
   5.3.   Ako je vozilo opremljenom napravom za isključivanje sustava za upozoravanje na napuštanje prometne trake, sljedeći se uvjeti primjenjuju kao primjereni:
   
               5.3.1.
            
            
               sustav za upozoravanje na napuštanje prometne trake automatski se vraća u početno stanje na početku svakog novog ciklusa paljenja (pogona);
            
         
               5.3.2.
            
            
               neprekidan svjetlosni signal upozorenja obavješćuje vozača da je sustav za upozoravanje na napuštanje prometne trake isključen. Za tu se svrhu može upotrebljavati žuti signal upozorenja određen u stavku 5.4.2. u nastavku.
            
         5.4.   Znak upozorenja
   5.4.1.   Upozorenje na napuštanje prometne trake iz prethodno navedenog stavka 5.2.1. vozač lako opaža i daje se:
   
               (a)
            
            
               na najmanje dva od sljedećih načina upozoravanja: svjetlosni, zvučni ili taktilni; ili
            
         
               (b)
            
            
               na taktilni ili zvučni način uz prostornu oznaku smjera nenamjernog skretanja vozila.
            
         5.4.1.1.   Kada se kao upozorenje na napuštanje prometne trake upotrebljava svjetlosni signal, može se upotrebljavati signal upozorenja na kvar određen u stavku 5.4.2. u nastavku u treperećem načinu rada.
   5.4.2.   Upozorenje na kvar iz prethodno navedenog stavka 5.2.2. svjetlosni je signal žute boje.
   5.4.3.   Svjetlosni signali upozorenja sustava za upozoravanje na napuštanje prometne trake uključuju se kada se sklopka za paljenje (pokretanje) okrene u položaj „uključeno” (pogon) ili kada je sklopka za paljenje (pokretanje) u položaju između „uključeno” (pogon) i „start” koji je proizvođač konstruirao kao položaj provjere (početno stanje sustava (pri uključenju)). Taj se zahtjev ne odnosi na signale upozorenja koji se prikazuju u zajedničkom prostoru.
   5.4.4.   Svjetlosni signali upozorenja vidljivi su i pri dnevnoj svjetlosti, zadovoljavajuće stanje signala vozač mora moći lako provjeriti sa svojeg sjedala.
   5.4.5.   Kada vozač dobije svjetlosni signal upozorenja koji označuje da sustav za upozoravanje na napuštanje prometne trake privremeno nije raspoloživ, primjerice zbog loših vremenskih uvjeta, taj je signal neprekidan. Za tu se svrhu može upotrebljavati žuti signal upozorenja određen u prethodno navedenom stavku 5.4.2.
   5.5.   Odredbe za periodični tehnički pregled
   5.5.1.   Periodičnim tehničkim pregledom može se potvrditi ispravno radno stanje sustava za upozoravanje na napuštanje prometne trake opažanjem stanja signala upozorenja na kvar nakon „uklopa” („isključeno” – sustav u redu, „uključeno” – kvar sustava).
   U slučaju da je signal upozorenja na kvar u zajedničkom prostoru, prije provjere stanja signala upozorenja na kvar treba provjeriti ispravnost rada zajedničkog prostora.
   5.5.2.   Tijekom homologacije tipa povjerljivo se opisuju načini zaštite od jednostavnih neovlaštenih preinaka rada signala upozorenja na kvar koje je izabrao proizvođač.
   No taj je zaštitni zahtjev ispunjen kada je dostupan drugi način provjere pravilnog radnog stanja sustava za upozoravanje na napuštanje prometne trake.
   6.   ISPITNI POSTUPAK
   6.1.   Proizvođač dostavlja sažetu dokumentaciju kojom daje uvid u osnovnu konstrukciju sustava i, ako je primjenjivo, načine kojima je sustav povezan s drugim sustavima vozila. Objašnjava se djelovanje sustava, a u dokumentaciji opisuje kako se provjerava radno stanje sustava, postoji li utjecaj na druge sustave vozila i postupke za utvrđivanje situacija koje prouzročuju prikazivanje signala upozorenja na kvar.
   6.2.   Ispitni uvjeti
   6.2.1.   Ispitivanje se provodi na ravnoj i suhoj asfaltnoj ili betonskoj površini.
   6.2.2.   Temperatura je okoline između 0 oC i 45 oC.
   6.2.3.   Vidljive oznake prometne trake
   6.2.3.1.   Vidljive oznake prometne trake koje se upotrebljavaju u ispitivanjima upozorenja na napuštanje prometne trake iz stavka 6.5. u nastavku jesu oznake jedne od ugovornih stranaka kako su utvrđene u Prilogu 3. ovom Pravilniku. Oznake su u dobrom stanju i od materijala u skladu s normom za vidljive oznake prometne trake te ugovorne stranke. Bilježi se raspored vidljivih oznaka prometne trake koji se upotrebljava za ispitivanje.
   6.2.3.2.   Proizvođač vozila dokumentacijom dokazuje usklađenost sa svim ostalim oznakama prometne trake utvrđenima u Prilogu 3. ovom Pravilniku. Svu se takvu dokumentaciju prilaže izvješću o ispitivanju.
   6.2.3.3.   U slučaju da tip vozila može biti opremljen različitim inačicama sustava za upozoravanje na napuštanje prometne trake s posebnim regionalnim prilagodbama, proizvođač dokumentacijom dokazuje da su zahtjevi iz ovog Pravilnika ispunjeni u svim inačicama.
   6.2.4.   Ispitivanje se provodi u uvjetima vidljivosti koji omogućuju sigurnu vožnju na zahtijevanoj ispitnoj brzini.
   6.3.   Stanje vozila
   6.3.1.   Ispitna masa
   Vozilo se može ispitati pri svakom opterećenju, pri čemu je raspodjela mase između osovina ona koju navede proizvođač, a da se ne premaši najveća dopuštena masa za svaku osovinu. Nakon početka ispitnog postupka ne rade se nikakve izmjene. Proizvođač vozila dokumentacijom dokazuje da sustav djeluje pri svakom opterećenju.
   6.3.2.   Vozilo se ispituje pri tlaku guma koji preporučuje proizvođač.
   6.3.3.   U slučaju kada je sustav za upozoravanje na napuštanje prometne trake opremljen pragom upozorenja koji korisnik može namještati, ispitivanje iz stavka 6.5. u nastavku provodi se s pragom upozorenja namještenim na najveću vrijednost za napuštanje prometne trake. Nakon početka ispitnog postupka ne rade se nikakve izmjene.
   6.4.   Provjera svjetlosnog signala upozorenja
   Dok vozilo miruje, provjerite jesu li svjetlosni signali upozorenja u skladu sa zahtjevima iz prethodno navedenog stavka 5.4.3.
   6.5.   Ispitivanje upozorenja na napuštanje prometne trake
   6.5.1.   Vozite vozilo brzinom od 65 km/h +/- 3 km/h prema središtu ispitne prometne trake mirno, tako da je vozilo stabilno.
   Održavajući propisanu brzinu, lagano skrenite vozilo, ulijevo ili udesno, brzinom između 0,1 i 0,8 m/s tako da ono prijeđe oznaku prometne trake. Ponovite ispitivanje pri drugoj brzini napuštanja trake u rasponu od 0,1 i 0,8 m/s.
   Ponovite navedena ispitivanja tako da skrećete u suprotnom smjeru.
   6.5.2.   Sustav za upozoravanje na napuštanje prometne trake daje znak upozorenja na napuštanje prometne trake iz prethodno navedenog stavka 5.4.1. najkasnije kada vanjski rub gume prednjeg kotača najbližeg oznakama prometne trake prijeđe crtu koja je 0,3 m iza vanjskog ruba vidljive oznake prometne trake prema kojoj vozilo skreće.
   6.6.   Ispitivanje prepoznavanja kvara
   6.6.1.   Simulirajte kvar sustava za upozoravanje na napuštanje prometne trake, primjerice prekidom napajanja bilo kojeg dijela sustava ili prekidom električne veze između dijelova sustava. Pri simuliranju kvara sustava za upozoravanje na napuštanje prometne trake ne prekidaju se električne veze za signal upozorenja na kvar iz prethodno navedenog stavka 5.4.2. i naprave za isključivanje sustava iz prethodno navedenog stavka 5.3.
   6.6.2.   Signal upozorenja na kvar iz prethodno navedenog stavka 5.4.2. uključuje se i ostaje uključen tijekom vožnje te se ponovno uključuje nakon sljedećeg ciklusa gašenja i paljenja vozila sve dok postoji simulirani kvar.
   6.7.   Ispitivanje isključivanja
   6.7.1.   Ako je vozilo opremljeno sredstvima za isključivanje, okrenite sklopku za paljenje (pokretanje) u položaj „uključeno” (pogon) pa isključite sustav za upozoravanje na napuštanje prometne trake. Uključuje se signal upozorenja iz prethodno navedenog stavka 5.3.2. Okrenite sklopku za paljenje (pokretanje) u položaj „isključeno”. Opet okrenite sklopku za paljenje (pokretanje) u položaj „uključeno” (pogon) i uvjerite se da se prethodno uključen signal upozorenja nije ponovno uključio, što pokazuje da se sustav za upozoravanje na napuštanje prometne trake vratio u početno stanje kako je navedeno u prethodno navedenom stavku 5.3.1. Ako se sustav paljenja aktivira „ključem”, uvjet je ispunjen bez vađenja ključa.
   7.   PREINAKA TIPA VOZILA I PROŠIRENJE HOMOLOGACIJE
   7.1.   O svakoj se preinaci tipa vozila kako je određeno stavkom 2.2. obavješćuje homologacijsko tijelo koje je homologiralo taj tip vozila. Homologacijsko tijelo tada može:
   
               7.1.1.
            
            
               smatrati da učinjene preinake neće nepovoljno utjecati na uvjete izdavanja homologacije i izdati proširenje homologacije;
            
         
               7.1.2.
            
            
               smatrati da učinjene preinake utječu na uvjete izdavanja homologacije i zahtijevati daljnja ispitivanja ili dodatne provjere prije izdavanja proširenja homologacije.
            
         7.2.   Potvrda ili odbijanje homologacije u kojoj se navode nastale promjene priopćuje se postupkom iz prethodno navedenog stavka 4.3. ugovornim strankama Sporazuma koje primjenjuju ovaj Pravilnik.
   7.3.   Homologacijsko tijelo obavješćuje druge ugovorne stranke o proširenju obrascem iz Priloga 1. ovom Pravilniku. Svakom proširenju dodjeljuje serijski broj koji se naziva brojem proširenja.
   8.   SUKLADNOST PROIZVODNJE
   8.1.   Postupci provjere sukladnosti proizvodnje u skladu su s općim odredbama određenim u članku 2. i Dodatku 2. Sporazumu (E/ECE/324-E/ECE/TRANS/505/Rev.2) i ispunjavaju sljedeće zahtjeve:
   8.2.   vozilo homologirano prema ovom Pravilniku proizvodi se tako da je u skladu s tipom homologiranim jer ispunjava zahtjeve iz prethodno navedenog stavka 5.;
   8.3.   homologacijsko tijelo koje je izdalo homologaciju može u svakom trenutku provjeriti sukladnost metoda nadzora primjenjivih na svaku proizvodnu jedinicu. Uobičajena je učestalost tih provjera jedanput u dvije godine.
   9.   KAZNE ZA NESUKLADNOST PROIZVODNJE
   9.1.   Homologacija izdana za tip vozila u skladu s ovim Pravilnikom može se povući ako zahtjevi iz prethodno navedenog stavka 8. nisu ispunjeni.
   9.2.   Ako stranka Sporazuma povuče homologaciju koju je prethodno izdala, o tome odmah obavješćuje druge ugovorne stranke koje primjenjuju ovaj Pravilnik slanjem obrasca u skladu s predloškom iz Priloga 1. ovom Pravilniku.
   10.   KONAČNA OBUSTAVA PROIZVODNJE
   Ako nositelj homologacije posve prestane proizvoditi tip vozila homologiran u skladu s ovim Pravilnikom, o tome obavješćuje homologacijsko tijelo koje je izdalo homologaciju, a ono odmah obavješćuje druge ugovorne stranke Sporazuma koje primjenjuju ovaj Pravilnik na obrascu u skladu s predloškom iz Priloga 1. ovom Pravilniku.
   11.   NAZIVI I ADRESE TEHNIČKIH SLUŽBI ODGOVORNIH ZA PROVOĐENJE HOMOLOGACIJSKIH ISPITIVANJA I HOMOLOGACIJSKIH TIJELA
   Ugovorne stranke Sporazuma koje primjenjuju ovaj Pravilnik obavješćuju Tajništvo Ujedinjenih Naroda o imenima i adresama tehničkih službi odgovornih za provođenje homologacijskih ispitivanja i homologacijskih tijela koji izdaju homologaciju i kojima se šalju obrasci koji potvrđuju izdavanje, proširenje, odbijanje ili povlačenje homologacije.
   
      (1)  Kako je određeno u odjeljku 2. pročišćenog teksta Rezolucije o konstrukciji vozila (R.E.3) (dokument TRANS/WP.29/78/Rev.2, para.2) – www.unece.org/trans/main/wp29/wp29wgs/wp29gen/wp29resolutions.html
   
      (2)  Razlikovni brojevi ugovornih stranaka Sporazuma iz 1958. navedeni su u Prilogu 3. pročišćenom tekstu Rezolucije o konstrukciji vozila (R.E.3), dokument ECE/TRANS/WP.29/78/Rev.2./Amend.3 – www.unece.org/trans/main/wp29/wp29wgs/wp29gen/wp29resolutions.html.
   
      PRILOG 1.
      
         
   
   
      PRILOG 2.
      PRIMJERI IZGLEDA HOMOLOGACIJSKIH OZNAKA
      (vidjeti stavke 4.4. do 4.4.2. ovog Pravilnika)
      
         
      Prethodno navedena homologacijska oznaka pričvršćena na vozilo pokazuje da je taj tip vozila homologiran u Belgiji (E 6) s obzirom na sustav za upozoravanje na napuštanje prometne trake u skladu s Pravilnikom br. 130. Prve dvije znamenke homologacijskog broja označuju da je homologacija izdana u skladu sa zahtjevima iz Pravilnika br. 130 u njegovu izvornom obliku.
   
   
      PRILOG 3.
      UTVRĐIVANJE VIDLJIVIH OZNAKA PROMETNE TRAKE
      
                  1.
               
               
                  Za potrebe homologacijskog ispitivanja iz stavaka 6.2.3. i 6.5. ovog Pravilnika, širina ispitne prometne trake veća je od 3,5 m.
               
            
                  2.
               
               
                  Podrazumijeva se da su vidljive oznake prometne trake u tablici 1. u nastavku bijele, osim ako u ovom Prilogu nije drukčije naznačeno.
               
            
                  3.
               
               
                  Tablica utvrđenih vidljivih oznaka prometne trake služi za homologacijsko ispitivanje u skladu sa stavcima 6.2.3. i 6.5. ovog Pravilnika.
               
            
         Tablica 1.
      
      
                  Uzorak
               
               
                  Zemlja
               
               
                  Širina
               
            
                  Lijeva rubna oznaka prometne trake
               
               
                  Razdjelna crta
               
               
                  Desna rubna oznaka prometne trake
               
               
                  Lijeva rubna oznaka prometne trake
               
               
                  Srednja crta
               
               
                  Desna rubna oznaka prometne trake
               
            
                  Širina trake Širina trake
               
               
                  Definicija širine prometne trake za potrebe ovog Pravilnika
               
               
                   
               
            
                  
                     
               
               
                  KANADA
               
               
                  
                     
               
            
                  
                     
                  Žute razdjelne crte, bijele desne rubne crte, žuta lijeva rubna crta
               
               
                  KANADA
                  Tok prometa u suprotnom smjeru
               
               
                  
                     
               
            
                  
                     
                  Žute razdjelne crte, bijele desne rubne crte, žuta lijeva rubna crta
               
               
                  KANADA
                  Tok prometa u istom smjeru
               
               
                  
                     
               
            
                  
                     
                  Žute razdjelne crte, bijele desne rubne crte, žuta lijeva rubna crta
               
               
                  KANADA
                  Tok prometa u suprotnim smjerovima uz zabranjeno prelaženje crte
               
               
                  
                     
               
            
                  
                     
                  Žute razdjelne crte, bijele desne rubne crte, žuta lijeva rubna crta
               
               
                  KANADA
                  Tok prometa u suprotnim smjerovima uz prelaženje crte dopušteno samo iz jedne trake
               
               
                  
                     
               
            
                  
                     
                  Bijele crte
               
               
                  KANADA
                  Crte usmjerivanja u područjima spajanja i razdvajanja
               
               
                  
                     
               
            
                  
                     
                  Bijele crte
               
               
                  KANADA
                  Crte usmjerivanja
               
               
                  
                     
               
            
                  
                     
               
               
                  DANSKA
               
               
                  
                     
               
            
                  
                     
               
               
                  FINSKA
               
               
                  
                     
               
            
                  
                     
               
               
                  FRANCUSKA
                  Autocesta (1)
                  
               
               
                  
                     
               
            
                  
                     
               
               
                  FRANCUSKA
                  Brze ceste (4 trake ili 2 × 2 trake)
               
               
                  
                     
               
            
                  
                     
               
               
                  FRANCUSKA
                  (ostale ceste)
               
               
                  
                     
               
            
                  
                     
               
               
                  NJEMAČKA
                  Regionalne ceste
               
               
                  
                     
               
            
                  
                     
               
               
                  NJEMAČKA
                  Autocesta
               
               
                  
                     
               
            
                  
                     
               
               
                  GRČKA
               
               
                  
                     
               
            
                  
                     
               
               
                  ITALIJA
                  Regionalne i lokalne ceste
               
               
                  
                     
               
            
                  
                     
               
               
                  ITALIJA
                  Autocesta
               
               
                  
                     
               
            
                  
                     
               
               
                  ITALIJA
                  Državne ceste
               
               
                  
                     
               
            
                  
                     
               
               
                  IRSKA
               
               
                  
                     
               
            
                  
                     
               
               
                  JAPAN
               
               
                  
                     
               
            
                  
                     
               
               
                  NIZOZEMSKA
               
               
                  
                     
               
            
                  
                     
               
               
                  NORVEŠKA
               
               
                  
                     
               
            
                  
                     
               
               
                  PORTUGAL
               
               
                  
                     
               
            
                  
                     
               
               
                  RUSKA FEDERACIJA
                  Više od jedne prometne trake u svakom smjeru
                  (osnovna inačica)
               
               
                  
                     
               
            
                  
                     
               
               
                  RUSKA FEDERACIJA
                  Više od jedne prometne trake u svakom smjeru
                  (inačica 1 s trakom za promjenu smjera prometa)
               
               
                  
                     
               
            
                  
                     
               
               
                  RUSKA FEDERACIJA
                  Više od jedne prometne trake u svakom smjeru
                  (inačica 2 s trakom za promjenu smjera prometa)
               
               
                  
                     
               
            
                  
                     
               
               
                  RUSKA FEDERACIJA
                  Jedna prometna traka u svakom smjeru
                  (inačica 1)
               
               
                  
                     
               
            
                  
                     
               
               
                  RUSKA FEDERACIJA
                  Jedna prometna traka u svakom smjeru
                  (inačica 2)
               
               
                  
                     
               
            
                  
                     
               
               
                  ŠPANJOLSKA
               
               
                  
                     
               
            
                  
                     
               
               
                  ŠVEDSKA
               
               
                  
                     
               
            
                  
                     
               
               
                  ŠVICARSKA
               
               
                  
                     
               
            
                  
                     
               
               
                  UJEDINJENA KRALJEVINA
                  Autocesta (1)
                  
               
               
                  
                     
               
            
                  
                     
               
               
                  UJEDINJENA KRALJEVINA
                  Brza cesta s fizički odvojenim trakama
               
               
                  
                     
               
            
                  
                     
               
               
                  UJEDINJENA KRALJEVINA
                  Brza cesta (ograničenje brzine > 40 mp/h)
               
               
                  
                     
               
            
            
         (1)  Osim određenih zona (npr.: priključci na javne ceste, trake za spora vozila…).
      (*)   Napomena:
      
      Za ograničenje brzine prometa do 60 km/h:
      
                   
               
               
                  a = 1…3 m; b = 3…9 m; a:b = 1:3;
               
            
                   
               
               
                  c = 3…6 m; d = 1…2 m; c:d = 3:1;
               
            
                   
               
               
                  e = 1 m; f = 2 m; e:f = 1:2.
               
            Za ograničenje brzine prometa iznad 60 km/h:
      
                   
               
               
                  a = 3…4 m; b = 9…12 m; a:b = 1:3;
               
            
                   
               
               
                  c = 6…9 m; d = 2…3 m; c:d = 3:1;
               
            
                   
               
               
                  e = 2 m; f = 4 m; e:f = 1:2.